Pielikums Nr.2

Jelgavas valstspilsētas pašvaldības izpilddirektora

20.02.2023. rīkojumam Nr. 43-ip

Konkursa nolikums

Jelgavas valstspilsētas pašvaldības iestādes “Jelgavas reģionālais tūrisma centrs”

vadītāja amata pretendenta atlasei

**I. Vispārīgie jautājumi**

1. Nolikums nosaka kārtību, kādā tiek organizēts konkurss uz Jelgavas valstspilsētas pašvaldības iestādes “Jelgavas reģionālais tūrisma centrs” (turpmāk – JRTC) vadītāja amatu (turpmāk - konkurss), konkursa izsludināšanas un norises kārtību, kā arī pretendentu pieteikumu vērtēšanas kārtību.

2. Konkursa mērķis ir izvēlēties atbilstošāko pretendentu JRTC vadītāja amatam.

3. Konkursa uzdevums ir izvērtēt pretendentu profesionālo kompetenci un atbilstību JRTC vadītāja amatam.

**II. Konkursa komisijas izveidošana un darba organizēšana**

4. Konkursa organizēšanu, norisi un pretendentu iesniegto dokumentu izvērtēšanu nodrošina ar Jelgavas valstspilsētas pašvaldības izpilddirektora rīkojumu apstiprināta JRTC vadītāja amata pretendentu atlases komisija (turpmāk - Komisija).

5. Komisijas darba organizēšana:

5.1. Komisija konkursa pirmajā kārtā izskata pretendentu iesniegto pieteikumu atbilstību nolikumā noteiktajām prasībām un izvēlas atbilstošāko vai atbilstošākos pretendentus otrajai konkursa kārtai – darba intervijai;

5.2. darba intervijas norises laiku un vietu nosaka Komisijas priekšsēdētājs, par ko Komisijas sekretārs elektroniski paziņo tiem pretendentiem, kuri izvirzīti otrajai konkursa kārtai;

5.3. darba intervija tiek organizēta klātienē Jelgavas valstspilsētas pašvaldības domes telpās Lielajā ielā 11, Jelgavā, par to iepriekš informējot pretendentu;

5.4. Komisijas sēdes ir slēgtas;

5.5. Komisijas sēdes tiek protokolētas;

5.6. Komisija sniedz kopēju vērtējumu par katra pretendenta individuālo novērtējumu atbilstoši nolikuma prasībām. Konkursa noslēgumā tiek apkopoti katra pretendenta individuālie novērtējumi;

5.7.par konkursā uzvarējušu pretendentu pēc abām atlases kārtām tiek uzskatīts pretendents ar augstāko novērtējumu, savukārt, ja pretendenti iegūst vienādu punktu skaitu, tiek rīkota atkārtota darba intervija;

5.8. Komisija sagatavo konkursa norises noslēguma protokolu un sniedz priekšlikumu Jelgavas valstspilsētas pašvaldības domei lēmuma pieņemšanai par pretendenta iecelšanu amatā.

6. Komisijas priekšsēdētājs Komisijas sēdēs ir tiesīgs pieaicināt citus atbilstošas jomas speciālistus ar padomdevēja tiesībām.

**III. Konkursa noteikumi**

7. Sludinājumu par konkursu publicē pašvaldības oficiālajā tīmekļvietnē [www.jelgava.lv](http://www.jelgava.lv), oficiālajā izdevumā "Latvijas Vēstnesis" un Nodarbinātības valsts aģentūras vakanču portālā, norādot iestādi, prasības pretendentiem, galvenos pienākumus, mēnešalgu, iesniedzamos dokumentus, kā arī pieteikšanās termiņu, vietu un kontakttālruni uzziņām.

8. Pretendenti iesniedz šādus dokumentus:

8.1. dzīves, iepriekšējās darba un profesionālās pieredzes aprakstu (CV);

8.2. pieteikumu (Pielikums);

8.3. izglītību apliecinošu dokumentu kopijas vienā eksemplārā (pretendentiem, kuri izglītību ieguvuši ārvalstīs, jāpievieno dokuments par izglītības akadēmisko atzīšanu Latvijā);

8.4. valsts valodas prasmes apliecību pretendentiem, kuriem latviešu valoda nav dzimtā valoda.

9. Pieteikums un tam pievienotie dokumenti jāiesniedz **līdz 2023.gada 7.martam** (ieskaitot) Jelgavas valstspilsētas pašvaldības iestādes “Centrālā pārvalde” Klientu apkalpošanas centrā Lielajā ielā 11, Jelgavā, 131.kabinetā ar norādi “Jelgavas valstspilsētas pašvaldības iestādes “Jelgavas reģionālais tūrisma centrs” vadītāja amata konkursam” vai jāiesūta elektroniski (parakstīti ar drošu elektronisko parakstu) uz e-pastu [indra.luse@jelgava.lv](mailto:indra.luse@jelgava.lv), tālrunis uzziņām: 63005498. Pēc šī termiņa iesniegtie vai iesūtītie pieteikumi netiks izskatīti.

10. Ja noteiktajā termiņā pieteikumu nav iesniedzis neviens pretendents, Komisija var pieņemt lēmumu izsludināt jaunu konkursu tādā pašā kārtībā.

**IV. Prasības pretendentiem**

12. Konkursa atlases procesā tiek vērtēta pretendenta atbilstība šādām prasībām:

* 1. ieguvusi otrā līmeņa profesionālo augstāko vai akadēmisko izglītību;
  2. ir pieredze vadošā amatā (iestādes vadītājs, iestādes vadītāja vietnieks, nodaļas vadītājs) pēdējo 5 gadu laikā;
  3. par priekšrocību tiks uzskatīta pieredze tūrisma industrijas attīstības veicināšanas jomas amatā pēdējo 5 gadu laikā valsts vai pašvaldības iestādē;
  4. ir izpratne par valsts vai pašvaldības iestādes darbību un darba tiesisko attiecību jomas reglamentējošo normatīvo aktu piemērošanu;
  5. ir izpratne par valsts vai pašvaldības iestādes materiālo un administratīvo resursu, kā arī finanšu līdzekļu racionālu un lietderīgu plānošanu, un izlietojumu atbilstoši to funkcijām un uzdevumiem;
  6. pretendenta vadības prasmes, spēja motivēt darbiniekus un prasme strādāt komandā;
  7. pretendenta prasmes darbā ar datorprogrammām un digitālajām tehnoloģijām;
  8. valsts valodas zināšanas augstākajā pakāpē (C2);
  9. vienas Eiropas Savienības svešvalodas zināšanas profesionālajai darbībai nepieciešamajā apjomā.

**V. Pretendentu vērtēšana**

13. Komisija izskata un vērtē pretendentu pieteikumus, kuri saņemti nolikumā noteiktajā kārtībā.

14. Konkursa pirmajā kārtā Komisija vērtē pretendentu atbilstību izvirzītajām prasībām, atbilstoši 17.punktā noteiktajai vērtēšanas sistēmai.

15.Uzaicina uz darba interviju pretendentus, kuri saskaņā ar nolikuma 14.punktu ieguvuši ne mazāk kā 9 punktus.

16. Darba intervijā Komisija vērtē:

16.1. pretendenta zināšanas un pieredzi tūrisma industrijas attīstības veicināšanas

jomā;

16.3. pretendenta zināšanas un izpratni par iestādes budžeta plānošanu un izpildi.

16.4. pretendenta spēju sniegt kompetentas atbildes uz amata pienākumu

pildīšanai atbilstošiem jautājumiem;

16.5. pretendenta komunikācijas prasmes un spēju argumentēt viedokli;

16.6. pretendenta vadības prasmes, motivējot iestādes darbiniekus kopīgu mērķu sasniegšanai, profesionālo kompetenču attīstīšanai atbilstoši iestādes kompetences jautājumiem.

17. Pirmajā konkursa kārtā Komisija vērtē pretendentu pieteikumus šādā punktu sistēmā:

|  |  |
| --- | --- |
| **Dokumentu iesniegšana atbilstoši konkursa nolikuma prasībām (maksimālais punktu skaits 2)** | **Punkti** |
| Dokumenti iesniegti atbilstoši prasībām | 2 |
| Dokumenti daļēji atbilst prasībām | 1 |
| Dokumenti nav iesniegti atbilstoši prasībām | 0 |
| **Izglītība (maksimālais punktu skaits 3)** |  |
| Ir otrā līmeņa profesionālā augstākā vai akadēmiskā izglītība | 3 |
| Nav otrā līmeņa profesionālā augstākā vai akadēmiskā izglītība | 0 |
| **Darba pieredze (maksimālais punktu skaits 5)** |  |
| Par priekšrocību tiks uzskatīta pieredze vadošā līdzvērtīgas jomas amatā pēdējo 5 gadu laikā valsts vai pašvaldības iestādē | 5 |
| Pieredze vadošā amatā (iestādes vadītājs, iestādes vadītāja vietnieks) pēdējo 5 gadu laikā | 3 |
| Pieredze vadošā amatā (iestādes vadītājs, iestādes vadītāja vietnieks, nodaļas vadītājs, nodaļas vadītāja vietnieks) līdz 5 gadiem | 2 |
| Nav darba pieredzes vadošā amatā | 0 |
| **Prasme strādāt ar datorprogrammām un digitālajām tehnoloģijām izrietoši no CV esošās informācijas (maksimālais punktu skaits 2)** |  |
| Ir prasmes | 2 |
| Nav prasmes | 0 |
| **Vienas Eiropas Savienības svešvalodas zināšanas profesionālajai darbībai nepieciešamajā apjomā** **izrietoši no CV** **(maksimālais punktu skaits 1)** |  |
| Ir | 1 |
| Nav | 0 |
| **Maksimāli iespējamais punktu skaits pirmajā kārtā** | **13** |

18. Otrajā konkursa kārtā – darba intervijā, Komisija vērtē pretendentu šādā punktu sistēmā:

|  |  |
| --- | --- |
| **Vērtēšanas kritērijs** | **Maksimālais**  **punktu skaits** |
| Stratēģiskais redzējums par iestādes attīstības vīziju un vērtībām | 10 |
| Zināšanas un izpratne par tūrisma industrijas attīstības veicināšanu Jelgavā un tās apkārtnē | 10 |
| Zināšanas un pieredze par pašvaldības iestādes finanšu un materiālo līdzekļu ekonomisku un mērķtiecīgu izlietošanu  izmantošanu | 10 |
| Spēja sniegt kompetentas atbildes uz amata pienākumu pildīšanai atbilstošiem jautājumiem | 10 |
| Spēja argumentēt un paust viedokli, komunikācijas prasmes | 10 |
| Vadības prasmes, motivējot iestādes darbiniekus kopīgu mērķu sasniegšanai, profesionālo kompetenču attīstīšanai atbilstoši iestādes kompetences jautājumiem | 10 |
| **Maksimāli iespējamais punktu skaits otrajā kārtā** | **60** |

19. Katrs Komisijas loceklis individuāli vērtē katru pretendentu pēc nolikuma 18.punkta nosacījumiem un ieraksta vērtējumu pretendenta izvērtēšanas lapā, apliecinot to ar parakstu.

20. Komisija lēmumu par pretendenta atbilstību pieņem, pamatojoties uz otrajā konkursa kārtā katra pretendenta individuālajā novērtējumā iegūto vidējo punktu skaitu, kuru aprēķina sasummējot visu konkursa Komisijas locekļu individuālo vērtējumu un izdalot to ar konkursa otrajā kārtā piedalījušos Komisijas locekļu skaitu.

21. Komisija pieņem lēmumu bez pretendentu klātbūtnes un par rezultātiem paziņo katram pretendentam elektroniski 5 (piecu) darba dienu laikā pēc Komisijas lēmuma pieņemšanas.

22. Ja nevienu no pretendentiem neatzīst par atbilstošu vakantajam Jelgavas valstspilsētas pašvaldības iestādes “Jelgavas reģionālais tūrisma centrs” vadītāja amatam, Komisija ir tiesīga pieņemt lēmumu par konkursa slēgšanu bez rezultāta un izsludināt jaunu konkursu.

Pašvaldības izpilddirektore I.Škutāne